钦定古今图书集成/理学汇编/文学典/第156卷 > 《徐师曾文体明辩》 > 《铭》
## 钦定古今图书集成/理学汇编/文学典/第156卷 > 《徐师曾文体明辩》 > 《铭》

按郑康成曰：“铭者，名也。”刘勰云：“观器而正名也。故曰：
作器能铭，可以为大夫矣。”考诸夏、商鼎、彝、尊、卣、盘、匜
之属，莫不有铭，而文多残缺。独《汤盘》见于《大学》，而《大
戴礼》备载武王诸铭。其后作者寖繁，凡山川、宫室、门
井之类，皆有铭词，盖不但施之器物而已。然要其体
不过有二：一曰警戒，二曰祝颂。陆机曰：“铭贵博文而
温润”，斯言得之矣。又有碑铭、《墓碑铭》《墓志铭》，不并列
于此云。